Følg RA Sporten på Facebook !

Det er riktignok ikke mer enn ei drøy uke siden han ble helten da han senket Kristiansund med seiersmålet, fem minutter på overtid. Nå er han solgt, tilbake til klubben Viking hentet han fra, nemlig Valur. Det er Aftenbladet som melder dette i formiddag.

LES OGSÅ: Sikret seieren i drama

Overgangssummen skal være på rundt 200.000 kroner.

– Ikke avgjort

På dagens trening deltok Patrick Pedersen som vanlig. Etter trening hadde han ikke så mye å fortelle.

– Jeg har ikke så mye å bidra med, annet enn jeg kan si at jeg kjenner til at det er interesse fra Island. Jeg hadde en fin tid i Valur, scoret mål og trivdes godt.

Denne sesongen står dansken med 67 minutter i Eliteserien.

– Jeg hadde både et håp og tro på at jeg skulle spille mer her enn jeg har gjort. Litt småskader og andre ting har satt meg litt utenfor laget, dessverre.